Robertus Hawke
Robertus Hawke Res apud Vicidata repertae: Nativitas: 9 Decembris 1929; Bordertown Obitus: 16 Maii 2019; Sydneium Patria: Australia Familia Genitores: Clem Hawke; Coniunx: Blanche d'Alpuget Memoria Sepultura: Macquarie Park Cemetery and Crematorium Robertus Hawke, vulgo praenominibus plenis Robert James Lee sed saepissime Bob Hawke (Bordertown in oppido Australiae Australis natus die 9 Decembris 1929; die 16 Maii 2019 mortuus) est politicus Australiae. Filius praedicatoris et praeceptricis, Perthiae educatus, alumnus est universitatis Australiae Occidentalis et Collegii Universitatis Oxoniensium. Breve temporis spatium apud universitatem Australianam Nationalem studuit, sed postea Melburniae habitans iuxta consilium Australianum collegiorum munerum operam dedit. Anno 1973 praeses foederalis factionis laboris electus est. Ab anno 1980 legatus parlamento Australiano, officium ducis huius factionis iam anno 1982 petivit, anno insequenti accepit, antecessore Gulielmo Hayden. Qua factione mox in comitiis victrice, Robertus Hawke a die 11 Martii 1983 usque ad 20 Decembris 1991 primus minister meruit.